### Beslutningstema

Der skal tages stilling til bevilling af kommunegaranti på 2,5 mio. kr. til konvertering af [adresse], Skærbæk fra gas til fjernvarme.

### Historik

Projektforslaget er godkendt i Kommunalbestyrelsen 25. august 2021.

### Sagsfremstilling

Skærbæk Fjernvarme har ansøgt om kommunegaranti på 2,5 mio. kr. til at konvertere [adresse] fra gas til fjernvarme.

[adresse] ønsker at udvide forsyningsområdet med afsæt i følgende:

* God samfundsøkonomi, der ligeledes er særdeles robust over for ændringer i beregningsforudsætninger
* Positiv selskabsøkonomi, der vil komme alle fjernvarmeforbrugere i [adresse] forsyningsområde til gode
* Solid brugerøkonomi, der skal sikre en tilstrækkelig tilslutningsgrad
* En grøn omstilling af [adresse] til miljøvenlig varmeforsyning og dermed bidrage til opfyldelse af Tønder Kommunes og [adresse] klimamål og -forpligtelser.

Som Tønder Kommunes administrationspraksis angiver, skal der kun udarbejdes en ekstern risikovurdering for projekter over 10 mio. kr.

Der optages et fast forrentet lån i Kommunekredit med en løbetid på 20 år, som skal anvendes til finansiering af projektet.

### Økonomi

Skærbæk Fjernvarme har pt. 2 garantier med en samlet restgæld på 34,7 mio. kr. De samlede garantier til fjernvarmeværker i Tønder Kommune udgør 259,4 mio. kr.

### Lovgrundlag

Bekendtgørelse om kommunernes låntagning og meddelelse af garantier m.v.

### Fagchefen for Økonomi og Løn indstiller,

at der ydes kommunegaranti på 2,5 mio. kr. til finansiering af projektet,

at der opkræves stiftelsesprovision på 1 % samt løbende garantiprovision på 0,4 % af restgælden, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 5:

Indstillingen anbefales.

### Beslutning

Indstillingen godkendt.